PATVIRTINTA

 Molėtų rajono savivaldybės tarybos

 2023 m. vasario d. sprendimu Nr. B1-

**2022 METŲ MOLĖTŲ GIMNAZIJOS VEIKLOS ATASKAITA**

Molėtų gimnazijos 2020 – 2022 m. strateginis tikslas – paveikus savivaldžios asmenybės ugdymas. Įgyvendinant šį strateginį tikslą, skirtas dėmesys aktyvios, atsakingos, motyvuotos, kūrybiškos, keliančios iššūkius, savarankiškos, besimokančios gyvenimui, reflektyvios asmenybės, ugdymui. 2021 – 2022 m. m. veiklos plane numatyti uždaviniai.

**Uždavinys. Sudaryti sąlygas kiekvienam patirti sėkmę.**

Atliktas I gimnazijos klasių mokymosi stilių nustatymas, siekiant, kad kiekvienas mokinys, padedant mokytojui, pasirinktų tinkamą mokymosi strategiją. Pamokų, neformaliojo švietimo užsiėmimų metu, teikiant pagalbą mokantis, skatinant dalyvavimą konkursuose, olimpiadose, klasės vadovų organizuojamose veiklose kuriamas palankus, motyvuojantis, emocinis mikroklimatas. Mokiniams, dėl ligos negalintiems dalyvauti ugdymo procese, sudarytos sąlygos mokytis nuotoliniu būdu, naudojant hibridinę įrangą. Mokymosi pažangumas – 99 proc. 76 proc. mokinių išlaikė turimus dalykų vertinimus arba įvertinimai kilo. Nuo 50 proc. iki 91 proc. kilo pažangumas specialiųjų ugdymosi poreikių mokinių, kurie sudaro 17 proc. visų mokinių skaičiaus. Tai įrodo, kad 5 mokytojų padėjėjų (2,25 etato), spec. pedagogo (1 etatas), psichologo (0,75 etato), socialinio pedagogo (1 etatas) teikiama pagalba efektyvi. Kas mėnesį vyko Vaiko gerovės komisijos posėdžiai, kiekvieną savaitę – Pagalbos mokiniui specialistų susirinkimai, kurių metu teikta pagalba mokiniams, įvyko 224 mokinių individualūs pokalbiai su socialine pedagoge. Lietuvių kalbos ir literatūros pagrindinio ugdymo pasiekimų patikrinime bent pagrindinį lygį (6 – 10 balų) pasiekė 65,9 proc. mokinių (šalies – 70,23 proc.), įvertinimų vidurkis– 6,23 (šalies – 6,35), matematikos – 19,8 proc. (šalies – 24,74 proc.), vidurkis – 19,78 (šalies – 24,74). 99 proc. II gimn. kl. mokinių, išskyrus 1 mokinį, kuris mokėsi pagal individualizuotą programą, įgijo pagrindinį išsilavinimą, iš jų 83 proc. tęsė mokymąsi III gimnazijos klasėje. Visi abiturientai gavo brandos atestatus, trys abiturientai mokėsi puikiai ir labai gerai. 7 abiturientai sėkmingai baigė Vilnius TECH klasę. 2 mokiniai gavo aukščiausius įvertinimus iš anglų kalbos valstybinio brandos egzamino. Informacinių technologijų ir biologijos valstybinių brandos egzaminų įvertinimų vidurkis yra aukštesnis nei Lietuvos abiturientų. Socialinių, gamtos mokslų, anglų k. valstybinius brandos egzaminus išlaikė visijuos pasirinkusieji. 77 proc. abiturientų išlaikė tris ir daugiau valstybinių egzaminų. 65 proc. abiturientų įstojo į aukštąsias mokyklas, iš jų 39 proc. į universitetus, 55 proc. įstojusiųjų į universitetus rinkosi Vilniaus universitetą (VU). 17 proc. mokosi profesinio rengimo centruose, 12 proc. abiturientų įsidarbino. 2 abiturientai paskatinti VU ir UAB Teltonika loT GROUP stipendijomis. Pasiekti laimėjimai olimpiadose, konkursuose. 74 mokiniai – rajoninių dalykinių olimpiadų, konkursų, varžybų laimėtojai. Respublikiniuose konkursuose laimėtos prizinės vietos meninio skaitymo konkurse, LR Seimo organizuotoje viktorinoje „Piliečių valia“, Lietuvos mokinių neformaliojo švietimo centro organizuotame konkurse „Šeimos istorija – mano istorija“, astronomijos viktorinoje „Po žvaigždėtu dangum“, Žaliojoje olimpiadoje, iškovotas nugalėtojo titulas Tarptautinės anglų kalbos olimpiados Kings nacionalinio turo pavasario finale 11-12 kl. mokinių grupėje, Grand Prix dainuojamosios poezijos festivalio konkurse „Mano senas drauge...“, pelnyta nominacija „Už kūrybinius ieškojimus“ fotoreportažų konkurse „Krištolinis objektyvas“, laimėtos prizinės vietos zoniniuose konkursuose: Utenos kolegijos organizuotame konkurse „UKTech@s“, meninio skaitymo regioniniame konkurse. Mokinių pasiekimais nuolat pildoma Garbės galerija, apie laimėjimus informuojama gimnazijos fb profilyje ir internetinėje svetainėje: <https://www.gimnazija.moletai.lt>. Gauta parama iš „AV projektai“ mokinių skatinimui. 2022 m. lapkričio 18 d. įsakymu Nr. V-282 patvirtinti „Skatinimo nuostatai“.

**Uždavinys. Skatinti lyderystę.**

Remiamos mokinių tarybos iniciatyvos organizuojant tradicinius renginius (Muzikos vakaras, Bičių nominacijos), ieškant naujų veiklos formų (filmų peržiūrų vakaras, projektinė veikla). Skatinama mokinių saviraiška, savirealizacija. Gimnazijos renginiuose (Pirmokų krikštynos, Kalėdinis karnavalas, Šimtadienis, Paskutinio skambučio šventė, gimnazijos koncertas visuomenei) mokiniams suteikta laisvė kurti scenarijus ir režisuoti. Kūrybingi gimnazistai turėjo galimybę realizuoti savo talentus parodose (dailės, fotografijų), mugėse (mokomųjų bendrovių sukurtų produktų, kulinarinių gaminių, rankdarbių), pasirodymuose, projektinėje veikloje, atliekant tiriamuosius darbus. Mokiniai įsitraukė į savanorystės akcijas („Kiekvieno gyvūno kalėdos“, Maisto banko, gamtos išsaugojimo, paramos Ukrainai), sportinę veiklą („Umaras –JKL“ varžybose, II, III–IV klasių gimnazistų 2x2 krepšinio turnyre, akcijoje „Įveik savo Laisvės ratą!”, konkurse „Sportiškiausia mokykla“), akcijose (,,Knygų Kalėdos“, „Perskaitei žurnalą – pasidalink su draugu“, skaitymo skatinimo akcijoje ,,Vasara su knyga“, pagalbos Ukrainai). 24 mokiniai, susibūrę į tris projektų rengimo grupes parengė savivaldybės finansuojamus jaunimo iniciatyvų projektus: „Muzika jungia“, „Ekologijos puoselėjimas Molėtų gimnazijos aplinkoje“, „Molėtų krašto gamta jauno žmogaus akimis“, gavo finansavimą (873 Eur) ir įgyvendino. Savivaldybės finansuojamą Dalyvaujamojo biudžeto projektą rengė 16 mokinių 4 projektų grupėse, geriausio projekto įgyvendinimui – mokinių poilsio zonos įkūrimui – skirta 500 Eur.

**Uždavinys. Plėsti patirtinio ugdymo galimybes.**

80 mokinių tobulino verslumo kompetenciją dalyvaudami Lietuvos Junior Achievement (LJA) projekte „Praktinio verslumo ugdymo programos įgyvendinimas Lietuvos mokyklose 9 – 12 klasių mokiniams“, įkurta 11 mokomųjų bendrovių, kurios savo produkcija prekiavo kalėdinėse mugėse, vykusiose gimnazijoje, Videniškių seniūnijoje, Aukštaitijos ir Ukmergės profesinio rengimo centre, Litexpo kalėdinėje mugėje „Mažoms ir didelėms Kalėdoms eXpo 2022“. Po vienerių metų sėkmingo dalyvavimo verslumo ugdymo programoje Molėtų gimnazija pakviesta dalyvauti ekspertinės mokyklos statusu. Vyko technologijų modulio pamokos Aukštaitijos profesinio rengimo centre, kuriose dalyvavo 15 gimnazistų. Mokiniai aktyviai įsitraukė į Erasmus+ KA2 2020 m. tarpmokyklinių partnerysčių projekto „Looking out, looking in“ veiklas Škotijoje, Graikijoje, gimnazijoje rengiant bendrus koncertus su projekto partneriais bei projekto „My culture in your school“ veiklose Vokietijoje.

**Uždavinys. Skatinti mokinių tolesnės veiklos projektavimą ir nuolatinį įsivertinimą.**

Atliktas III klasių profesinių interesų tyrimas. Gimnazistai pildė „Gimnazisto kompetencijų aplankus“, du kartus per mokslo metus su dalykų mokytojais, klasės vadovais juos aptarė. Analizuojant įsivertinimo rezultatus, fiksuota, kad mokinių gebėjimas įsivertinti vertinamas 3 lygiu vertinimų skalėje 1 – 4. Didelis dėmesys skirtas mokinio profesinės karjeros planavimui. Vyko savęs pažinimo, karjeros projektavimo užsiėmimai mokiniams: Utenos regiono profesinio mokymo centro pristatymas, karjeros pamokos „Išbandyk profesiją“ Aukštaitijos profesinio rengimo centre, aplankyta tarptautinė mokymosi, žinių ir karjeros planavimo paroda „Karjera ir studijos 2022“. Organizuotos individualios karjeros projektavimo, psichologinės konsultacijos mokiniams. Vyko srautinės pamokos, su mokinių pageidaujamų profesijų atstovais: VU matematikos mokslų daktaru V. Zemliu - Balevičium, Teisės fakulteto prof. J. Prapiesčiu, LR Konstitucinio teismo pirmininke D. Jočiene, gimnazijos absolventais: dailininke iliustratore J.Urbonavičiūte, literate J. Rakauskaite-Butkevičiene, žirgininke L. J. Miklove. Ne mažiau kaip 80 proc. mokinių įsitraukė į įvairias profesinio orientavimo veiklas. 75 proc. mokinių tenkina profesinis konsultavimas, orientavimas, bendradarbiavimas aukštosiomis mokyklomis, profesinio rengimo centrais.

**Uždavinys. Gerinti mikroklimatą.**

Mokiniai dalyvavo Molėtų Atviro Jaunimo centro organizuojamuose grupės formavimo ir stiprinimo praktikumuose, mokymuose „Iššūkių valdymas“. Naujokų adaptacijos tyrimas rodo, kad dauguma mokinių teigiamai vertina mikroklimatą, gimnazijoje jaučiasi saugiai. Gilintos pedagogų socialinės ir emocinės kompetencijos įvairiose veiklose. Atliktas darbuotojų Psichosocialinių rizikos veiksnių tyrimas. Pedagogai dalyvavo seminaruose: „Mobingas?! Samprata, priežastys, veiksmai, dalyviai, pasekmės ir intervencija“, „Mobingas darbe: kaip jį atpažinti?“ Parengta ir 2022 m. gruodžio 2 d. direktoriaus įsakymu Nr. V-298 patvirtinta „Smurto ir priekabiavimo prevencijos Molėtų gimnazijoje politika“. Ieškota būdų telkti mokytojus bendroms veikloms jų poilsio metu. Kiekvieną trečiadienį mokytojai kviesti į „Mokytojo pertrauką kitaip, arba arbata su kolega“, vyko kalėdinės dirbtuvės „Kalėdinė vizija“.

**Uždavinys. Ugdyti sveikos gyvensenos įgūdžius.**

Vykdyta prevencinė programa „Savu keliu“. Socialinės pedagogės, psichologės, sveikatos priežiūros specialistės, klasių vadovių organizuojamose veiklose skatinta mokinių sveika gyvensena, vykdyta žalingų įpročių prevencija, stiprinta psichinė sveikata. Organizuota psichinės sveikatos stiprinimo savaitė „Sparnai tavo sielai”, kurios tikslas – ugdyti mokinių ir mokytojų psichologinį atsparumą, paskatinti rūpintis savo emocine sveikata. Mokiniai dalyvavo įvairiose veiklose: pildė optimisto dienoraštį, klasių valandėlių metu kalbėta apie pozityvaus mąstymo svarbą, dalyvauta „Tylos žygyje”. Pasaulinė AIDS diena minėta organizuojant mokiniams tradicinį protmūšį. Vyko mokymai „Iššūkiai šiuolaikinio paauglio mityboje“, mokiniai įsitraukė į geros savijautos programos renginį „Kuriame komandą, kurioje veikti gera“, į Molėtų raj. savivaldybės administracijos vykdomo Islandijos, Lichtenšteino Kunigaikštystės ir Norvegijos Karalystės finansuojamo projekto „Jaunimui palankių sveikatos priežiūros paslaugų (JPSPP) teikimo modelio diegimas Ukmergės, Širvintų ir Molėtų savivaldybėse“ veiklas: vyko 3 susitikimai su menininkais, seminarai: „Blaivios pramogos – ar tikrai gali būti linksma? “, „Seksualinio smurto prevencija“.

**Uždavinys. Kurti kūrybiškumą skatinančias erdves ir efektyviai jas panaudoti.**

Daugiafunkcinėje aktų salėje vyko renginiai, srautinės pamokos, integruotos pamokos: („Renesansas“, „Užgavėnės“), Menų savaitė, Europos muzikos diena „EuDaMus 2022“, neformaliojo švietimo užsiėmimai, susitikimai, filmų peržiūros, projektinė veikla. Kūrybiškai išnaudojamos daugiafunkcinės sporto salės galimybės. Mokiniai palankiai vertintos fizinio ugdymo galimybes gimnazijos daugiafunkcinėje sporto ir aktų salėse. Daugiau kaip 30 proc. sumažėjo pavienių, tik fizinio ugdymo pamokų nelankymo atvejų, nes mokiniai turi dideles pasirinkimo galimybes. Po patalpų remonto įkurtos kūrybinės dirbtuvės, kuriose vyksta dailės, technologijų, neformaliojo švietimo užsiėmimai, mokinių mokomųjų bendrovių veikla, naudojant siuvimo, mezgimo, vėlimo, žvakių liejimo, muilo gaminimo, molio žiedimo įrangą. Efektyviai naudojama skaitykla. Vyko integruotos pamokos (,,Vaikystė su knyga“, ,,Ragaujame šiaurės šalių patiekalus“, ,,Šiaurės šalių bibliotekų savaitė“, ,,Apie A. Lindgren, knygas ir kitas įdomybes“, ,,Erdvinės knygos“), parodos (,,Aš ir teptukas“, ,,Atgimimo diena – 1990 m. kovo 11-oji“, ,,Jau saulelė vėl atkopdama budino svietą...“, ,,Prisilietimas“, ,,Muzika širdyje“, ,,Universalusis Lietuvos rašytojas. V. Krėvei – Mickevičiui – 140“, ,,Tu jo numylėta Tėvynė. Maironiui – 160“, ,,Magiška šiaurės šalių literatūra“, ,,Gamta šiaurėje“, ,,Vaikystė su Astrida Lindgren“, ,,Senieji kalėdiniai ir naujametiniai atvirukai“).

**Uždavinys. Modernizuoti ugdymosi aplinkas.**

Sudarytos sąlygos dirbti ir mokytis estetiškoje, jaukioje ir modernioje aplinkoje, kabinetuose (išskyrus menų, technologijų) įrengti interaktyvūs ekranai. Atnaujinta kompiuterių bazė (16 mokinio darbo vietų) informacinių technologijų kabinete suteikia mokiniams palankesnes galimybes ugdytis. Skaitykloje iš paramos lėšų įsigyti 5 nešiojami kompiuteriai.

**Uždavinys. Ugdyti mokytojų profesines kompetencijas.**

Vidutiniškai kiekvienas pedagogas skyrė 75 val. kvalifikacijos tobulinimui. Molėtų gimnazijos mokytojai sėmėsi patirties lankydamiesi kitose mokyklose: Palangos senojoje gimnazijoje seminaras „Praktinės lyderystės apraiškos Palangos senojoje gimnazijoje“, „Mokinių pasiekimų gerinimas, pažangos stebėsenos ir vertinimo tobulinimas kuriant sėkmingus profesinius santykius“ Ukmergės A. Smetonos gimnazijoje, dalyvavo seminare „Profesinis santykis su dabartine moksleivių karta“. Su Anykščių J. Biliūno gimnazijos pedagogais dalintasi patirtimi „Inovatyvių mokymo priemonių ir metodų taikymas, integruojant neformalųjį švietimą su formaliuoju, jų įtaka mokinių savivaldžiam mokymuisi", Ukrainos delegacijai pristatyta gimnazijos veikla. Taikyti Lean metodai gimnazijos veikloje: VACA, PDCA – rengiant strateginio plano projektą, Asaichi – klasių vadovų veikloje. Mokytojai dalyvavo stažuotėse ir kursuose užsienyje: programos „Erasmus+“ bendrojo ugdymo 1 pagrindinio veiksmo projekto „Inovatyvus ugdymas su STEAM“ stažuotėse Ispanijoje ir Graikijoje dalyvavo 6 mokytojai, mokytojas iš Ispanijos dalyvavo darbo stebėjime gimnazijoje. Erasmus+“ KA2 bendradarbiavimo inovacijų ir keitimosi gerąja patirtimi tikslais strateginių tarpmokyklinių partnerysčių projekto „Debating as a new Approach to Learning“ veiklose Ispanijoje kartu su 6 mokiniais dalyvavo 2 mokytojai. Mokytojai pamokose taiko naujus metodus: „Apverstos klasės“, debatų metodą. Parengti integruotų pamokų (IT ir lietuvių kalbos, fizikos ir muzikos, IT ir matematikos) , CLIL (dalyko ir užsienio kalbos) integruotų pamokų (matematikos – muzikos – anglų kalbos, biologijos – vokiečių kalbos, matematikos–anglų kalbos, fizinio ugdymo –anglų kalbos) planai. Naudojami skaitmeniniai įrankiai: „Kahoot“, „Jambord“, „Blogger“, „Quizizz“, „Voratinklis“, SMART programėlės, skaitmeninė mokymo(si) platforma „Google Classroom“, pačių mokytojų sukurti „Bingo“, kortelių žaidimai, interaktyvūs vadovėliai.

\_\_\_\_\_\_\_\_\_\_\_\_\_\_\_\_\_\_\_\_\_\_

Direktorė Rimutė Guobienė